નવી દિલ્હી, 10 જુલાઇઃ પોતાના નોકરનું યૌન શોષણ કરવાના આરોપમાં મધ્ય પ્રદેશના નાણામંત્રી અને 79 વર્ષિય ભાજપના નેતા રાઘવજી ભાઇની પોલીસ દ્વારા ધરપકડ કરવામાં આવી છે. મંત્રીજીના કાળા કામોની સીડી બનાવી લેવામાં આવી હતી. 'સીડી' ટ્રેકથી નીકળેલા 'સેક્સ'ના આ જિને મધ્ય પ્રદેશના રાજકારણમાં તોફાન લાવી દીધું છે. વિપક્ષી દળ કોંગ્રેસને તો જાણે કે સંજીવની મળી ગઇ છે અને બીજી તરફ ભાજપની બોલતી બંધ થઇ ગઇ છે. જો કે, આ પહેલો મામલો નથી કે, જ્યારે સત્તા, સેક્સ, સીડી, રાજકારણ અને ષડયંત્રના ચક્કરમાં કોઇ મંત્રીને જેલની હવા ખાવી પડી હોય અથવા તો ખુરશી ગુમાવી પડી હોય.